cyanic-selkie/wikianc huggingface dataset:
ბექა ადამაშვილი
ბიოგრაფია
2014 წელს ბექამ დაწერა პირველი რომანი – „ბესტსელერი“, რომელიც მისი თქმით არის „სატირულ-პაროდიულ-დეტექტიურ-თავსატეხ-ფენტეზ-ფანტაზ-დაკიდევრაცგამოგვრჩა“ ჟანრის რომანი ლიტერატურაზე, ლიტერატურულ კლიშეებზე, ცნობილ მწერლებზე, არანაკლებ ცნობილ პერსონაჟებზე, და ყველაფერ იმაზე, რაც წიგნებში სასიამოვნო ემოციებს გიშლით, ან უბრალოდ - ნერვებს.
„ბესტსელერი“, რომელიც სატირაა ლიტერატურულ კლიშეებზე, მალევე გახდა პოპულარული ქართულ საზოგადოებაში და მოხვდა ისეთი ლიტერატურული პრემიების მოკლე სიაში, როგორებიცაა: „საბა“ და „წინანდლის პრემია“. ბექა ადამაშვილი დღესდღეობით სცენარისტად მუშაობს ცნობილ პოლიტიკურ–სატირულ შოუში სახელად „ვასიკო ოდიშვილის ყოველდღიური ამბები“.
2021 წელს ადამაშვილმა გადაცემა „მთავარ ჭკვიანში“ 50 000 ლარი მოიგო.
სქოლიო
კატეგორია:ქართველი მწერლები კატეგორია:დაბადებული 1990 კატეგორია:ქართველი ჟურნალისტები კატეგორია:ქართველი სცენარისტები ბექა
უკანამხარის სამონასტრო კომპლექსი
უკანამხარის სამონასტრო კომპლექსი — არქიტექტურული ძეგლი, საკულტო ნაგებობა ახალგორის მუნიციპალიტეტის სოფელ უკანამხარში. აგებულია გვიან შუა საუკუნეებში.
შიუკაანთუბანში მდებარე კომპლექსი შედგება ორი ეკლესიის, კოშკის, სამრეკლოს, სხვადასხვა ნაგებობათა ნაშთების და გალავნისაგან. ყველა ამ ნაგებობისთვის გამოყენებულია ფლეთილი და უხეშად თლილი ქვა. პირველი ეკლესია დარბაზულია, გეგმით სწორკუთხა მოხაზულობისაა, აღმოსავლეთით ნახევარ წრიული აბსიდით, რომლის ცენტრში გაჭრილია არქიტრავული სარკმელი. ჩრდილოეთით სწორკუთხა ნიშაა. დასავლეთის სარკმელი სწორკუთხაა. სამხრეთის არქიტრავული შესასვლელი ამჟამად მნიშვნელოვნად არის დაზიანებული. ეკლესიის კედლების სიმაღლე ნიადაგის ზედაპირიდან 2-3 მეტრს აღწევს. კამარა და კონქი ჩამოქცეულია, კედლები დეფორმირებულია. ეკლესიიდან სამხრეთით, 200 მეტრში შემორჩენილია კოშკის ნანგრევი. ნაგებობის აღმოსავლეთ კედელში გაჭრილია არქიტრავული შესასვლელი. სამხრეთის და დასავლეთის კედლებში მოწყობილია ნიშები. კოშკი შემორჩენილია ერთი სართულის დონეზე. მეორე ეკლესიისგან შემორჩენილია მხოლოდ აბსიდის მომრგვალების მცირე ნაწილი. მისი გეგმა არ იკითხება. გალავნის შიგნით შემორჩენილია რამდენიმე ნაგებობის ნაშთი, რომელიც ჩახერგილია ჩამონაშალი ქვით.
ლიტერატურა
კატეგორია:ახალგორის მუნიციპალიტეტის ტაძრები
სანდრიაანთ ციხე
სანდრიაანთ ციხე — არქიტექტურული ძეგლი, საფორტიფიკაციო ნაგებობა. დგას სოფელ ქვემო ხოდაშნის სამხრეთით, 1-1,5 კილომეტრზე, სწორ ადგილზე. სავარაუდოდ, თარიღდება XVIII საუკუნის მეორე ნახევრით.
კოშკი წრიულია (გარე ფუძის დონეზე დაახლოებით 9,5 მეტრამდეა, კედლის სისქე კი — 2 მ). ნაგებია რიყის ქვით. შემორჩენილია ერთი სართულის სიმაღლეზე, მაგრამ მასაც გარე პერანგი, მთელ პერიმეტრზე, მონგრეული აქვს. ჩრდილოეთიდან კი მიწაყრილი ფარავს. შესასვლელი კოშკს, სავარაუდოდ, მეორე სართულზე ჰქონდა. პირველი სართული რვაწახნაგა ოთახია. წახნაგებიდან ექვსში თითო, განიერი, შეისრულთაღიანი, ღრმა ნიშაა მოწყობილი. ერთში, აღმოსავლეთით მდებარე მდებარე ღერძულ წახნაგში — მეორე სართულზე ასასვლელი კიბის უჯრედში შესასვლელი. მის მოპირდაპირე წახნაგში ნახევარწრიული ბუხარია, ამჟამად ნიშებიდან ზურგის კედელი მხოლოდ სამ, ჩრდილოეთ ნაწილში მდებარე ნიშასღა შემორჩა. სამივე ნიშას ზურგის მხარე ყრუ ჰქონდა. სართული გადახურულია რიყის წვრილი ქვით ნაშენი, გუმბათოვანი კამრით, რასაც განაკვეთში ძაბრისებრი ფორმა აქვს. კამარის მრუდში ორი, სწორკუთხა სარკმელია გაჭრილი, მათგან ერთი — დასავლეთითაა, მეორე სამხრეთით. სარკმლების ღიობები შიგნიდან გარეთკენ მკვეთრად მაღლდება.
კოშკის წინ მოზრდილი, აღმოსავლეთიდან დასავლეთის მიმართულებით წაგრძელებული შენობის ნაშთებია, რომლებიც ეკალბარდებითაა დაფარული.
ლიტერატურა
კატეგორია:თელავის მუნიციპალიტეტის ციხესიმაგრეები
დილავერ-ფაშა
დილავერ-ფაშა (Dilaver Paşa; გ. 19 მაისი, 1622) — ოსმალეთის იმპერიის სახელმწიფო მოღვაწე. დიდი ვეზირი 1621–1622 წლებში. დილავერ-ფაშა წარმოშობით იყო სერბი. 1621 წელს, სულთან ოსმან II-მ დილავერი ოჰრილი ჰუსეინ-ფაშას ნაცვლად დანიშნა დიდ ვეზირად. იქამდე დილავერი განაგებდა დიარბაქირს და საბჭოს სხდომაშიც კი არ ჰქონდა მონაწილეობა მიღებული. 1622 წლის მაისში, დაიწყო იანიჩარების აჯანყება. ისინი მოითხოვდნენ დიდი ვეზირის, ჰარამხანის მთავარი საჭურისის სულეიმან აღასა და სულთნის აღმზრდელის, ლალა ომერ ეფენდის გადმოცემას. სულთან ოსმანმა მათი მოთხოვნილებები დააკმაყოფილა და დილავერ-ფაშა და სულეიმან-აღა იანიჩრებს გადასცა. 19 მაისს, იანიჩრებმა დილავერ-ფაშა და სულეიმან-აღა მოკლეს. დაკრძალულია უსქუდარში.
პოპულარულ კულტურაში
2015 წელს დაწყებულ თურქულ ისტორიულ სერიალში — დიდებული საუკუნე: ქიოსემში, დილავერ-ფაშას როლს ასრულებს თურქი მსახიობი ოღუზ ოქული.
სქოლიო
კატეგორია:ოსმალეთის იმპერიის დიდი ვეზირები კატეგორია:სიკვდილით დასჯილი ოსმალეთის დიდი ვეზირები კატეგორია:გარდაცვლილი 19 მაისი კატეგორია:გარდაცვლილი 1622
დავოლა-ვაროში
250px|მინიატიურა|300პქ დავოლა-ვაროში (Ђавоља варош) — ბუნებრივი ღირსშესანიშნაობა სერბეთის სამხრეთით მდებარე რადანის მთებში. მდებარეობს ქალაქ კურშუმლიიდან სამხრეთ-აღმოსავლეთით 27 კილომეტრზე.
ბუნების ძეგლი შედგება 202 ქვის სვეტისაგან, რომელთა სიმაღლეც 2 მეტრიდან 5 მეტრამდე მერყეობს, ხოლო საშუალო დიამეტრი 1 მ-ია. სვეტებს თავზე ადევთ ქვის „ქუდები“, რომელთა წონაც 100 კგ-ს აღწევს. ქვის სვეტები წარმოიქმნა გამოფიტვის შედეგად.
1959 წელს დავოლა-ვაროში დაცული ტერიტორიის სტატუსს იძენს, 1995 წლიდან სერბეთის მთავრობამ მას ბუნების ძეგლის სტატუსი მიანიჭა. 2002 წლიდან იუნესკომ დავოლა-ვაროში მსოფლიო მემკვიდრეობის კანდიდატი ძეგლების სიაში შეიყვანა.
სქოლიო
კატეგორია:სერბეთის ბუნების ძეგლები
თელავის საცხოვრებელი სახლი (ი. ჭავჭავაძის 186)
თელავის საცხოვრებელი სახლი — არქიტექტურული ძეგლი თელავში. მდებარეობს ილია ჭავჭავაძის გამზირზე (№ 186). თარიღდება XIX საუკუნის I ნახევრით.
წარმოადგენს ქალაქური ტიპის საცხოვრებელს. შეიცავს ორ საცხოვრებელ სართულს და სარდაფს. იგი ერთი მობინადრისთვის იყო გათვალისწინებული და ერთ მთლიან ბინას შეადგენს. შენობა ნაგებია რიყის ქვითა და აგურით. ინტერიერი და სახურავისთვის გამოყენებულია ხის კოშკები. დროთა განმავლობაში მიღებული ძლიერი დაზიანებების და გადაკეთების გამო შენობის თავდაპირველი სახე მნიშვნელოვნად აქვს შეცვლილი, თუმცა გეგმარებითი სტრუქტურა და დეკორის ელემენტები, ძირითადად, შენარჩუნებული აქვს. საერთო აღნაგობით სახლი ორმხრივი ანფილადის ტიპს უახლოვდება. ნაგებობის გეგმა, ქუჩის გასწვრივ, მცირედ წაგრძელებულ სწორკუთხედს ქმნის, რომელსაც ორი მხრიდან ეზო აკრავს, მთავარი ფასადით კი ქუჩისკენაა მიმართული. მეოთხე კედელი, რომლითაც იგი გვერდით მდებარე სახლზეა მიბჯენილი - სრუიად ყრუა. ქუჩის მხარეს შენობა ორსართულიანია, ეზოს მხარეს კი - სამსართულიანი. სახლის ორივე სართულზე და სარდაფშიც ოთახების განლაგება იდენტურია. ინტერიერი შელესია, სართულებზე და სარდაფშიც იგი ტრადიციული, ქართული ელემენტებით, თახჩებით და განჯინებითაა დამუშავებული. გათბობისთვის გამოყენებულია კედლის ღუმლები და ბუხრები. სახლის თითოეულ სართულზე ხუთ-ხუთი ოთახია. მათგან ორი ქუჩის მხარესაა მოქცეული, ხოლო სამი - ეზოსკენ. ოტახები ერთმანეთისგან გამიჯნულია კაპიტალური კედლებით, რომელთა შორის ზოგიერთში განჯინა ზოგიერთში თახჩაა მოწყობილი. ქუჩის მხარეს მოქცეული ოთახებიდან ერთი მომცროა, მეორე - მოზრდილი. ორივე ოთახი სავაჭრო საქმიანობისთვის გამოიყენებოდა და გარეთკენ, ოთხი ფართო მილით იყო გახსნილი. მოგვიანებით სამი მილი ამოუშენებიათ. მათგან ორში სარკმელები, ერთში კი, სარკმელთან ერტად, შესასვლელიც მოუწყვიათ. ეზოს მხარეს მდებარე სამივე ოთახი თანაბარი ფართობისაა. სამივეში შესასვლელი აივნიდანაა. შესასვლელის გარდა, ამ კედელში თითო ფანჯარაცაა. დასავლეთით მდებარე ოთახს, კიდევ ორი ფანჯარა ვიწრო ფასადის მხარესაც აქვს. ეზოს მხარეს მდებარე ოთახები, აივნის გარდა, ერთმანეთს კარებითაც უკავშირდება. მათგან ორი - ქუჩის მხარეს მდებარე, მოზრდილ ოთახთანაც არის დაკავშირებული, ხოლო ერთია დასავლეთის - ქუჩის მხარეს მდებარე მომცრო ოთახთან. ამ უკანასკნელს დამოუკიდებელი შესასვლელი ვიწრო ფასადის მხრიდან აქვს მოწყობილი. კარის წინ არსებული ხის, ექვსსაფეხურიანი კიბის ავლით სახლის სართულები ერთმანეთთან დაკავშირებული იყო მხოლოდ ხის, გარეგანი კიბით, რომელიც ეზოს მხარეს მდებარე აივანზე იყო მიდგმული. კიბე ამჟამად მთლიანად ჩამოშლილია.
სახლის მეორე სართულზე, ეზოს მხარეს მდებარე ოთახები ერთმანეთთან დაკავშირებული არ არის. მათ შორის კავშირი მხოლოდ აივნიდან ხორციელდება. ამავე მხრიდანვეა მოწყობილი სარკმელებიც. სამივე ოთახი ქუჩის მხარეს მდებარე ოთახებს თითო კარით უკავშირდება. ქუჩისკენ მდებარე ორივე ოთახიდან, ამ მხარეს არსებულ, დაკიდულ აივანზე კარები გადიოდა : მოზრდილი ოთახიდან - ორი, მომცროდან კი - ერთი. მოზრდილ ოთახს, აივნის მხარეს, კარების გარდა სამი სარკმელიც აქვს. მცირე ოთახი კი ორი სარკმლითაა განათებული. მათ შორის ერთი - აივანზე გადის, ხოლო მეორე - ვიწრო ფასადზე. სარდაფი ოთხ სათავსს შეიცავს. მათგან სამი, დაახლოებით თანაბარი ფართობის სათავსო ეზოს მხარეს მდებარე ნაწილშია, ხოლო ერთი - ქუჩის მხარეს მდებარე ნაწილში. მთავარი ფასადის მხარეს ამ სადგომს სამი განიერი, თარიზულად გადახურული, მკვეთრად დახრილი, საფეხუროვანი ძირის მქონე ღიობი აქვს. სადგომის კედლებში რვა ნიშაა მოწყობილი : ორ-ორი - თარიზულად გადახურული - აღმოსავლეთ და ჩრდილოეთ კედლებშია, ხოლო ოთხი დასავლეთ კედელში. ოთხივე გეგმით ნახევარწრიულია და კონქითაა გადახურული. აღმოსავლეთ კედლის შუაში ნიშებს შორის, თაღოვანი ბუხარია. ჩრდილოეთ კედლის კიბეებში კი კარები, რომლებიც ეზოს მხარეს განლაგებულ, მცირე სადგომებში გადის. ორივე სადგომს, ეზოს მხრიდან დამოუკიდებელი შესასვლელი აქვს. შესასვლელის გარდა, ამავე კედელში თითო სარკმელიცაა. დამოუკიდებელი სარკმელი და ერთი შესასვლელი აქვს შენობის ამ ნაწილში მდებარე, მესამე სადგომსაც. ამ უკანასკნელს მეორე სარკმელიც აშუქებს, რომელიც ვიწრო ფასადზე გადის. სადგომის იატაკი მოგებულია კვადრატული აგურით. იატაკის შუაში მცირე ქვევრია ჩაფლული. ბუხრის გარდა სადგომებში თითო ნიშაცაა კარები, ყველა სარკმელი და ნიშა სწორკუთხაა.
ფარგლებში იჭრებოდა. იგი როგორც ჩანს სამარშიანი ყოფილა და აივნის წინ მდგარ ორ სვეტს ეყრდნობოდა. შენობის კედლები დასრულებულია აგურით ნაწყობი, სამსაფეხურიანი ლავგარდნით დაგვირგვინებული, ყრუ პარაპეტით, შენობა გადახურული იყო ღარისებრი კრამიტით დახურული, ოთხკალთა სახურავით.
მეორე ალბომი
მეორე ალბომი — ქართული ჯგუფ „მგზავრების“ მეორე სტუდიური ალბომი. გამოვიდა 2011 წელს. შეტანილია 15 სიმღერა, მათ შორის – „შავ ღვინოში ალუბლები ბანაობენ“ და „ოცნების ქალაქი“, ამავე სახელწოდების ფილმიდან.
სქოლიო
კატეგორია:2011 წლის ალბომები კატეგორია:მგზავრების ალბომები
გულნარა ტაბიძე
გულნარა ტაბიძე (დ. 15 აგვისტო, 1936, თბილისი) — ქართველი ექიმი, მეცნიერი და პედაგოგი. კარდიოლოგი, მედიცინის მეცნიერებათა დოქტორი (1995), პროფესორი (2000).
ბიოგრაფია
1960 წელს დაამთავრა თბილისის სახელმწიფო სამედიცინო ინსტიტუტის სამკურნალო ფაკულტეტი.
1960-1968 წლებში იყო ბორჯომის საბაზო სანატორიუმ „ლიკანის“ ექიმი-ორდინატორი. 1968-1970 წლებში — კლინიკური და ექსპერიმენტული კარდიოლოგიის სამეცნიერო კვლევითი ინსტიტუტის კლინიკური ორდინატორი. 1970-1975 წლებში — ამავე ინსტიტუტის უმცროსი მეცნიერ-თანამშრომელი. 1975-1988 წლებში — უფროსი მეცნიერ-თანამშრომელი. 1988 წლიდან — წამყვანი მეცნიერ-თანამშრომელი. 1996 წლიდან — ტექნიკური უნივერსიტეტის კათედრის პროფესორი. თბილისის სახელმწიფო უნივერსიტეტის პროფესორი. ავტორია 60 სამეცნიერო ნაშრომის კლინიკურ ფარმაკოლოგიასა და კარდიოლოგიაში. გამოქვეყნებული აქვს მონოგრაფია: „ჰიპერტონული გული“ სტაბილური და ავთვისებიანი მიმდინარეობის არტერიული ჰიპერტონიის დროს (თბილისი, 1992). ეკუთვნის 3 მეთოდური რეკომენდაცია. მიღებული აქვს სახელმწიფო ჯილდოები, მათ შორის: „ჯილდო პრევენციული მედიცინის განვითარებაში შეტანილი განსაკუთრებული წვლილისთვის“, „Woman of the Year. The American Biographical Institute“ (2005), თბილისის მუნიციპალიტეტის საკრებულოს ჯილდო „ღვაწლმოსილი მკურნალი-გულნარა ტაბიძე“ კარდიოლოგი (2017).
საკანდიდატო დისერტაციის თემა — „კვატერონის, განგლენორის, პექსონის, დიმეკოლინის შედარებითი კლინიკური ეფექტურობა კუჭის და 12–გოჯა ნაწლავის წყლულოვანი დაავადების დროს“, დაიცვა 1970 წელს.
სადოქტორო დისერტაციის თემა — „ულის მარცხენა პარკუჭის სტრუქტურული ცვლილებები, ფუნქციური მდგომარეობა და მკურნალობის თანამედროვე მეთოდები ჰიპერტონიული დაავადების დროს“, დაიცვა 1995 წელს.
რესურსები ინტერნეტში
კატეგორია:ქართველი პედაგოგები კატეგორია:თბილისში დაბადებულები კატეგორია:ქართველი კარდიოლოგები
ალექსანდრე საბაშვილი
ალექსანდრე საბაშვილი (დ. 26 თებერვალი, 1917, ბათუმი — გ. 1971) — ქართველი არქიტექტორი. საქართველოს არქიტექტორთა კავშირის გამგეობის წევრი. დიდი სამამულო ომის (1941–1945) მონაწილე.
ბიოგრაფია
ალექსანდრე საბაშვილი დაიბადა ბათუმში. 1941 წელს დაამთავრა საქართველოს ინდუსტრიული ინსტიტუტი თბილისში.
მსახურობდა არქიტექტორად საბჭოთა კავშირის საავიაციო მრეწველობის სამინისტროს სახელმწიფო საპროექტო ინსტიტუტში (მოსკოვი, 1946), „საქკომუნპროექტში“ (1947, შემდგომში — „საქქალაქმშენსახპროექტი“); 1954 წლიდან გარდაცვალებამდე იყო დირექტორი.
ნამუშევრები
საცხოვრებელი სახლები ფილისა და ტუშინოში (1946, ვ. საუკესთან ერთად), ადმინისტრაციული ცენტრები თერჯოლაში, ტყიბულსა და ზუგდიდში (1948), ი. სტალინის ძეგლი გურჯაანში (1949); თბილისში: მწერალ კონსტანტინე გამსახურდიას საცხოვრებელი სახლი „კოლხური კოშკი“ (1948), საცხოვრებელი სახლი ზ. ფალიაშვილის ქუჩაზე (1949; გ. გრესელთან ერთად), სპორტული კომპლექსი (1949; ვ. ბერიძესთან ერთად), საცხოვრებელი სახლი ვ. ბარნოვის ქუჩაზე (1956; შ. დავითაშვილთან და ნ. მესხთან ერთად), „საქქალაქმშენსახპროექტის“ ადმინისტრაციული შენობა (1962; ს. რევიშვილთან, დ. ჩოფიკაშვილთან და სხვებთან ერთად), თბილისის სახელმწიფო უნივერსიტეტის კომპლექსი (1970; შ. კაჭკაჭიშვილთან, ლ. მეძმარიაშვილთან და სხვებთან ერთად) და სხვა.
რესურსები ინტერნეტში
კატეგორია:დაბადებული 26 თებერვალი კატეგორია:დაბადებული 1917 კატეგორია:ბათუმში დაბადებულები კატეგორია:გარდაცვლილი 1971 კატეგორია:ქართველი არქიტექტორები კატეგორია:დიდი სამამულო ომის მონაწილეები კატეგორია:საქართველოს სსრ-ის დამსახურებული ინჟინრები კატეგორია:საქართველოს სსრ-ის დამსახურებული არქიტექტორები კატეგორია:საქართველოს ინდუსტრიული ინსტიტუტის კურსდამთავრებულები კატეგორია:საპატიო ნიშნის ორდენის კავალრები
ზოი სალდანა
ზოი სალდანა (დ. 1 დეკემბერი, 1988) — არის ამერიკელი მსახიობი. თეატრალური ჯგუფში Faces–ში მოღვაწეობის შემდეგ, სალდანას სატელევიზიო დებიუტი სერიალ Law & Order-ში 1999 წელს შედგა, ხოლო მისი ფილმოგრაფიული კარიერა ერთი წლის შემდეგ დაიწყო ფილმ Center Stage-ით (2000), სადაც მან შეასრულა ბალეტის მოცეკვავე.2009 წელს შეასრულა Neytiri-ის როლი ჯეიმზ კამერონის ფილმ Avatar-ში.
სალდაანა ცნობილი გახდა მისი როლებით სამეცნიერო ფანტასტიკურ ფილმებში, 2009 წელს დაიწყო სალდანას ხშირი გამოჩენა ფილმებში, 2009 წელს სალდანა მოგვევლინა Nyota Uhura ფილმ Star Trek-ში და  Neytiri ფილმ 2009 წლის ფილმ Avatar-ში.სალდანამ ასევე ითამაშა Gamora მარველის კინემატოგრაფიულ სამყაროში,პირველად სალდანა მარველის კინემატოგრაფიულ სამყაროში  Galaxy Guardians-ში (2014) გამოჩნდა. ყველა დროის ყველაზე მაღალანაზღაურებად ფილმებში მონაწილეობის გამო, მაგალითად, Avatar და Avengers: Endgame, სალდაანა 2019 წლის მდგომარეობით ყველა დროის მეორე ყველაზე მასშტაბური კინომსახიობია. მისმა ფილმებმა მთლიანობაში 11 მილიარდ დოლარზე მეტი გამოიმუშავა.
ადრეული ცხოვრება
სალდაანა დაიბადა 1978 წლის 19 ივნისს პასაიკში, ნიუ ჯერსი. მისი მამა, არრიდიო სალდანა, დომინიკელი იყო, ხოლო მისი დედა, ასალია ნაზარიო,წარმოშობით პუერტო რიკოდან იყო .სალდანას ჰყავს  ორი და, სალდანას მამა გარდაიცვალა ავტოკატასტროფაში, როდესაც ზოი 9 წლის იყო, ხოლო შემდეგ დედამ გადაწყვიტა რომ საცხოვრებლად შვილებთან ერთად  დომინიკის რესპუბლიკაში გადასულიყო.
სალდაანამ დომინიკის რესპუბლიკაში ცხოვრების დროს აღმოაჩინა თავისი ცეკვის სიყვარული და ჩაირიცხა ECOS Espacio de Danza აკადემიაში; იგი სწავლობდა ცეკვის სხვადასხვა სახეობას,, მაგრამ სალდანას ბალეტი განსაკუთრებით იზიდავდა,გარკვეული პერიოდის შემდეგ სალდანამ ცეკვას თავი დაანება. ოჯახი ნიუ–იორკში დაბრუნდა ნიუ – თაუნის საშუალო სკოლაში გატარებული დროის შემდეგ, 1995 წელს მან დაიწყო თეატრალური კარიერა ბრუკლინში, Faces თეატრალურ ჯგუფთან ერთად დგამდა ისეთ სპეკტაკლებს, რომელებიც ეხებოდა თინეიჯერებს. პარალელურად, სალდანა მონაწილეობას იღებდა ნიუ-იორკის ახალგაზრდულ თეატრის სპეკტაკლებში; მისმა გამოჩენამ Joseph and the Amazing Technicolor Dreamcoat Dreamcoat- ის პიესაში გამოიწვია ინტერესი აგენტებისგან. მისმა ადრეულმა საცეკვაო და სამსახიობო გამოცდილებამ ხელი შეუწყო მას პირველი ფილმის როლის შესრულებაში ფილმ Center Stage- ში (2000).
ქორწინება
2010 წლის ივნისში, სალდაანა ჩაერთო თავისი დიდი ხნის მეგობარ კით ბრიტტონთან ურთიერთობაში, სალდაანამ და ბრიტტონმა 2011 წლის ნოემბერში განაცხადეს, რომ მათი 11 წლიანი ურთიერთობა შეწყდა.
2013 წლის მარტში, სალდაანამ დაიწყო იტალიელი მხატვრ მარკო პერეკოსთან ურთიერთობა. ისინი ფარულად დაქორწინდნენ 2013 წლის ივნისში ლონდონში. სალდანასა და პერეკოს ერთად ჰყავთ სამი ვაჟი,მათი ტყუპი შვილები დაიბადნენ 2014 წლის ნოემბერში და მესამე ვაჟი დაიბადა 2017 წლის თებერვალში. სალდაანამ განაცხადა, რომ მისი შვილები ორ ენაზე ისაუბრებენ, რადგან ის და მისი ქმარი აპირებენ რომ ისაუბრონ ესპანურად და ინგლისურად.
სქოლიო
კატეგორია:დაბადებული 1978 კატეგორია:დაბადებული 19 ივნისი კატეგორია:ამერიკელი მსახიობები კატეგორია:XX საუკუნის ამერიკელი ქალი მსახიობები
აბაზაშთა
აბაზაშთა («Абазашта» — სინათლე) — ყარაჩაი-ჩერქეზეთის რესპუბლიკის აბაზურენოვანი საზოგადო-პოლიტიკური გაზეთი. გამოდის 1991 წლიდან კვირაში ორჯერ. ტირაჟი — 3850 ეგზემპლარი.
1991 წლამდე გამოდიოდა შემდეგი სახელწოდებით: 1938-1953 წლებში — სახელწოდებით „ჩერკეს კაპშჩ“ («Черкес къапщ» — წითელი ჩერქეზეთი), 1953-1958 წლებში — „სოციალისტიჩესკაია ჩერკესია“ («Социалистическая Черкесия» — სოციალისტური ჩერქეზეთი), 1958-1991 წლებში — „კომუნიზმ ალაშარა“ («Коммунизм алашара» — კომუნიზმის სინათლე).
რესურსები ინტერნეტში
კატეგორია:სსრკ-ის გაზეთები კატეგორია:კომუნიზმი კატეგორია:აბაზურენოვანი გაზეთები
ახალგორის ღვთისმშობლის ეკლესია
ახალგორის ღვთისმშობლის ეკლესია — არქიტექტურული ძეგლი, ხუროთმოძღვრული ნაგებობა ახალგორის მუნიციპალიტეტში, ახალგორში. აგებულია გვიან შუა საუკუნეებში.
ეკლესია ძირითადად ქართული აგურითაა ნაგები, ხოლო შემავსებელ მასალად გამოყენებულია რიყის ქვა. დარბაზული ეკლესია გეგმით წაგრძელებული სწორკუთხედია, რომელიც აღმოსავლეთით სწორკუთხა საკურთხევლით სრულდება. საკურთხევლის სამივე კედელში გაჭრილია თაღოვანი სარკმლები. სწორკუთხა საკურთხევლიდან წახნაგოვან კონქზე გადასვლა ტრომპების საშუალებით ხორციელდება. აბსიდის ჩრდილოეთ მხარეს ერთი თაღოვანი და ერთი სწორკუთხა ნიშაა. სატრიუმფო თაღი კედელშია ჩაძირული. საკურთხევლის იატაკი ოთხი საფეხურით მაღალია დარბაზის იატაკზე. გრძივი კედლები წყვილი პილასტრებით სამ ნაწილად იყოფა. შეისრული კამარის საბრჯენი თაღები პროფილირებულ იმპოსტებს ეყრდნობა. პილასტრებზე გადადის კედლის თაღები. შიდა სივრცე ნათდება დასავლეთის ორი თაღოვანი და ერთი სწორკუთხა, ჩრდილოეთის სამი და სამხრეთის ერთი სწორკუთხა სარკმელით. დასავლეთი შესასვლელი შეისრულთაღოვანია, ხოლო სამხრეთისა არქიტრავული. სამხრეთი შესასვლელი და სარკმელი ამოშენებულია. იატაკი მოპირკეთებულია ქართული აგურით.
ეკლესიის დასავლეთ ფასადში ჩატანებულია მოჩუქურთმებული ქვის კვადრები აყვავებული ჯვრის რელიეფური გამოსახულებით. ერთ-ერთ კვადრზე, ჯვრის ზედა კუთხეებში მარაოსებრი ორნამენტია. კვადრი მოჩარჩოებულია გეომეტრიული წნულით. აყვავებული ჯვრის გამოსახლებაა მეორე კვადრზეც, ხოლო გვერდებზე შემორჩენილია წარწერის ფრაგმენტები. აღმოსავლეთის ფასადის ზედა ნაწილში, აგურის წყობაში ჩაძირულია ტოლმკლავა ჯვარი. საბურავად გამოყენებული კრამიტი თითქმის მთლიანად ჩამოყრილია. სამხრეთ და ჩრდილოეთ ფასადებს საპირე ქვა შემოცლილი აქვს. კედლები ბევრ ადგილას დაბზარულია.
სან-ჟოზე-დუს-რამუსი
სან-ჟოზე-დუს-რამუსი (São José dos Ramos) — მუნიციპალიტეტი ბრაზილიაში, პარაიბის შტატში; მდებარეობს ზღვის დონიდან 140 მეტრზე. მიეკუთვნება ბორბორემის მეზორეგიონს. შედის ეკონომიკურ-სტატისტიკურ მიკრორეგიონ საპეს შემადგენლობაში.
2010 წლის მონაცემებით, მოსახლეობა 5 508 ადამიანს შეადგენდა, მოსახლეობის სიმჭიდროვე 56.07 კმ²-ზე. ფართობი 98 232 კმ²-ია.
რესურსები ინტერნეტში
კატეგორია:პარაიბის შტატის მუნიციპალიტეტები
დავით ყიფშიძე (ფილოლოგი)
ბიოგრაფია
დაამთავრა ქუთაისის კლასიკური გიმნაზია და ჩაირიცხა პეტერბურგის უნივერსიტეტის აღმოსავლეთმცოდნეობის ფაკულტეტზე. აქ ის აქტიურად ჩაება უნივერსიტეტში არსებულ ქართველოლოგიური წრის მუშაობაში, რომელსაც ივანე ჯავახიშვილი ხელმძღვანელობდა.
1916 წელს დაამთავრა უნივერსიტეტის ქართულ-სომხური განყოფილება. სტუდენტობიდანვე ეწეოდა სამეცნიერო მუშაობას ნიკო მარის ხელმძღვანელობით. ისტორიული საკითხებით ახალგაზრდა მკვლევარის დაინტერესება იმით გამოიხატა, რომ გამოაქვეყნა მრავალი სტატია დიდ ენციკლოპედიაში, სწავლობდა კლდეში ნაკვეთ ქალაქებს — ვარძიასა და უფლისციხეს, აგრეთვე სომხეთის ძველ დედაქალაქ ანისს, ხელმძღვანელობდა არქეოლოგიურ გათხრებს ცაგერის რაიონის სოფელ მურში.
დაკრძალულია მწერალთა და საზოგადო მოღვაწეთა დიდუბის პანთეონში.
ლიტერატურა
კატეგორია:ქართველი ფილოლოგები კატეგორია:დაბადებული 19 ოქტომბერი კატეგორია:დაბადებული 1890 კატეგორია:გარდაცვლილი 16 მაისი კატეგორია:გარდაცვლილი 1919 კატეგორია:თერჯოლის მუნიციპალიტეტში დაბადებულები კატეგორია:დიდუბის პანთეონში დაკრძალულები
დაბაკნეთის ამაღლების სამონასტრო კომპლექსი
დაბაკნეთის ამაღლების სამონასტრო კომპლექსი — არქიტექტურული ძეგლი, საკულტო ნაგებობა ახალგორის მუნიციპალიტეტის სოფელ დაბაკნეთში. აგებულია შუა საუკუნეებში.
კომპლექსიდან შემორჩენილია სხვადასხვა ნაგებობის ნანგრევები. მათი გეგმის დადგენა გაწმენდის გარეშე შეუძლებელია. აღმოსავლეთის კედელზე დევს შირიმის ქვისგან გამოთლილი სარკმლის სათაური.
სამშენებლო მასალად გამოყენებულია ფლეთილი ქვა.
ლიტერატურა
კატეგორია:ახალგორის მუნიციპალიტეტის ტაძრები
სომხები აზერბაიჯანში
მინი|ახალგაზრდა სომეხი [[ბაქო|ბაქოში, „ილუსტრირებული ლონდონის სიახლეები“, 1873 წელი]] წარმოადგენს აზერბაიჯანში მცხოვრებ სომხებს, რომლებიც დიდი რაოდენობით ცხოვრობენ როგორ აზერბაიჯანის თანამედროვე სახელმწიფოში, ასევე ცხოვრობდნენ მის წინამორბედშიც, როგორიც იყო აზერბაიჯანის საბჭოთა სოციალისტური რესპუბლიკა. საბჭოთა მონაცემების თანახმად, 1988 წელს მთიანი ყარაბაღის ომის დაწყებამდე საბჭოთა აზერბაიჯანში დაახლოებით 500 000 სომეხი ცხოვრობდა. სომეხ აზერბაიჯანელთა უმეტესი ნაწილი იძულებული გახდა დაეტოვებინა რესპუბლიკა, ისევე როგორც სომხეთში ანალოგიურად მოუწიათ აზერბაიჯანელებს მოქცევა, სომხეთსა და აზერბაიჯანს შორის მიმდინარე კონფლიქტის გამო. დღეს აზერბაიჯანში სომეხთა ძირითადი ნაწილი ცხოვრობს მთიანი ყარაბაღის მიერ კონტროლირებად ტერიტორიაზე (1999 წლის აზერბაიჯანის ოფიციალური მონაცემებით აქ 120 700 სომეხი ცხოვრობდა) ,
არაოფიციალური წყაროების მიხედვით, მთიანი ყარაბაღის გარდა აზერბაიჯანის ტერიტორიაზე მცხოვრები სომხების რიცხვი დაახლოებით 2 000 –დან 3000 –მდე მერყეობს და თითქმის მოიცავს აზერბაიჯანელებზე დაქორწინებულ სომხებს ან სომხურ-აზერბაიჯანული წარმოშობის პირებს. სომეხთა რაოდენობა, რომლებიც, სავარაუდოდ, არ არიან დაქორწინებულნი აზერბაიჯანელებზე და არც სომხურ-აზერბაიჯანული წარმომავლობა აქვთ, მათი რაოდენობა დაახლოებით 645-ს შეადგეს (36 კაცია, ხოლო 609 კი ქალი) ამათგან ნახევარზე მეტი ცხოვრობს ბაქოში, დანარჩენები აზერბაიჯანის სოფლებში. ისინი, სავარაუდოდ, მოხუცები არიან და არ ჰყავთ ოჯახის სხვა წევრები. აზერბაიჯანში მცხოვრებ სომხებს დიდი საფრთხე ემუქრებათ, მანამ სანამ მთიანი ყარაბაღის კონფლიქტი არ მოგვარდება. დღესდღეობით სომხური ეკლესიები დახურულია, სომხების ემიგრაციისა და აზერბაიჯანული თავდასხმების შიშის გამო.
დღევანდელი პირობები
აზერბაიჯანში მცხოვრებმა სომხებმა პრაქტიკულად შეცვალეს თავიანთი სომხური გვარები და სახელები აზერბაიჯანულ სახელებად და გვარებად, რადგან მათ უწევთ შევიწროების და ფიზიკური შეტევების თავიდან აცილება. სომხებმა გამოთქვეს პრეტენზია, რომ ისინი შევიწროვებულნი არიან, რომ მათი უფელბები ირღვევა და უწევთ თავიანთი წარმომავლობის დამალვა. 1993 წლის შეერთებული შტატების საიმიგრაციო სამსახურის ანგარიშის თანახმად: ნათელია, რომ სომხები არიან ძალადობის მსხვერპლნი საზოგადოებრივი ძალების მხრიდან და რომ აზერბაიჯანის მთავრობას არ შეუძლია ან ზოგიერთ შემთხვევაში არ სურს გააკონტროლოს ეს ძალადობა და დისკრიმინაციული ქმედებები. სანამ სომხეთ-აზერბაიჯანული კონფლიქტი ყარაბაღის გამო არ შეწყდება, სავარაუდოდ აზერბაიჯანის სომეხ მოსახლეობას ფიზიკური უსაფრთხოების გარანტიები არ ექნება.
სქოლიო
კატეგორია:სომხები კატეგორია:სომხური დიასპორები ქვეყნების მიხედვით კატეგორია:აზერბაიჯანის ეთნიკური ჯგუფები
პირენოპოლისი
პირენოპოლისი (Pirenópolis) — მუნიციპალიტეტი ბრაზილიაში, გოიასის შტატში; მდებარეობს ზღვის დონიდან 770 მეტრზე. მიეკუთვნება გოიასის შტატის აღმოსავლეთ მეზორეგიონს. შედის ეკონომიკურ-სტატისტიკურ მიკრორეგიონ ენტორნუ-დუ-დისტრიტუ-ფედერალის შემადგენლობაში.
2010 წლის მონაცემებით, მოსახლეობა 23 006 ადამიანს შეადგენდა, მოსახლეობის სიმჭიდროვე 10.43 კმ²-ზე. ფართობი 2 205 კმ²-ია.
რესურსები ინტერნეტში
კატეგორია:გოიასის შტატის მუნიციპალიტეტები
ყრუ-საყდრის ეკლესიის ნანგრევი
ყრუ-საყდრის ეკლესიის ნანგრევი — არქიტექტურული ძეგლი, საკულტო ნაგებობა ახალგორის მუნიციპალიტეტის სოფელ კიტრიულში. აგებულია შუა საუკუნეებში.
ეკლესიაში მიწის დონე იმდენად არის აწეული, რომ არ ჩანს საკურთხევლის ნიშები, შესასვლელი და სარკმლები. საკურთხეველი სწორკუთხა უნდა ყოფილიყო. სამშენებლო მასალად გამოყენებულია დიდი ზომის ფლეთილი ქვა.
ლიტერატურა
კატეგორია:ახალგორის მუნიციპალიტეტის ტაძრები
მგზავრული (ალბომი)
სქოლიო
კატეგორია:2014 წლის ალბომები კატეგორია:მგზავრების ალბომები
Г̧
Г̧, г̧ — გაფართოებული კირილური დამწერლობის ასო.
კოდების ცხრილი
„Г̧“ უნიკოდის სიმბოლოებით შემდეგნაირად ჩაიწერება:
კატეგორია:კირილური ასოები
კოლუმბამდელი ცივილიზაციები
thumb|right|კოლუმბამდელი ეპოქის სკულპტურული ტუბი, ნაპოვნია არქეოლოგების მიერ ნაკუჩის ყორღანთან, [[ჯორჯია (შტატი)|ჯორჯიის შტატი, აშშ]] thumb|right||220px|ერთ-ერთი პირამიდა [[იაშჩილანის ნანგრევების ზედა დონეში, მექსიკა]] კოლუმბამდელი ცივილიზაციები — ცივილიზაციები, რომლებიც არსებობდა ჩრდილოეთ და სამხრეთ ამერიკის კონტინენტებზე და რომლებიც XV საუკუნეში ამავე ტერიტორიაზე ევროპელი კოლონისტების გამოჩენამდე გაქრა.
ისტორია
მიიჩნევენ, რომ ინდიელებისა და ესკიმოსების წინაპრები გადასახლდნენ ამერიკაში 30-20 ათასი წლის წინ, ჩრდილო-აღმოსავლეთი აზიიდან ბერინგის ზღვისა და სრუტის გავლით. პირველი ახალმოსახლეების კულტურის დონე შეესაბამებოდა ძველი მსოფლიოს გვიანპალეოლითურ და მეზოლითურ კულტურებს. ინდიელების გადასახლება ორივე კონტინენტზე და მათ მიერ ახალი მიწების შესწავლა მრავალი ათასწლეულის განმავლობაში მიმდინარეობდა.
ამერიკის კოლინიზაციამდე (დაიწყო XVI საუკუნეში) ჩრდილოეთ და სამხრეთ ამერიკის ტომების უმრავლესობა თემური და ტომობრივი წყობის სხვადასხვა სტადიაზე იყო: ზოგიერთ ტომში დომინირებდა მდედრობითი სქესი (იროკეზები, მუსკოგები, ჰოპი, მდინარე ამაზონის აუზის მრავალი ტომი და სხვა), სხვებთან დომინირებდა მამრობითი სქესი (ჩრდილოეთ ამერიკის ჩრდილო-დასავლეთისა და სამხრეთ-დასავლეთის ტომები, სამხრეთ ამერიკის მრავალი ტომი). ხალხების ნაწილი იმყოფებოდა თემური წყობილებიდან კლასობრივ საზოგადეობაზე გადასვლის სხვადასხვა სტადიაზე. ცენტრალური და სამხრეთ ამერიკის ინდიელები (აცტეკები, მაია, ინკები) უკვე კლასობრივ საზოგადოებებად ცხოვრობდნენ.
ლიტერატურა
* კატეგორია:ამერიკის ისტორია კატეგორია:მექსიკის ისტორია კატეგორია:არქეოლოგია მექსიკაში კატეგორია:კოლუმბამდელი ამერიკა კატეგორია:არქეოლოგიური კულტურები
OnePlus 6
OnePlus 6 — ჩინური კომპანია OnePlus-ის მიერ 2018 წლის 16 მაისს ლონდონში წარმოდგენილი სმარტფონი.
კამერა
DxoMark-მა OnePlus 6-ის კამერა 96 ქულით შეაფასა. 100 ქულა დააგროვა ფოტოს რეჟიმმა, 87 ქულა — ვიდეოს რეჟიმმა.
დაცვა
კომპანიის თქმით, OnePlus 6 წყალგამძლე და მტვერგაუმტარია, მაგრამ მოდელს არ გააჩნია IP სერტიფიკატი.
პრობლემები
2018 წლის ივლისში გამოჩნდა შეტყობინებები უკანა თავსახურის ბზარზე, რომელიც ჩნდებოდა ფიზიკური ზემოქმედების გარეშე ხმის გადამრთველის გვერდით. ამასთანავე სოცქსელებში გახშირდა მომხმარებელთა ჩივილები დისპლეის ციმციმის გამო. მათი თქმით, პრობლემები გამოჩნდა OxygenOS 5.1.8 პროგრამული უზრუნველყოფის განახლების შემდეგ. პრობლემა გამოასწორეს OxygenOS 5.1.11 ვერსიაში.
გაყიდვები
კომპანიის თქმით, OnePlus 6-მა პირველ დღესვა დაამყარა რეკორდი და იქცა OnePlus-ის მოწყობილობათა შორის ყველაზე სწრაფად გაყიდვად სმარტფონად.
2019 წლის ივნისში კომპანიამ განცხადა, რომ 22 დღეში გაიყიდა OnePlus სმარტფონის 1 მილიონი ცალი.
სქოლიო
კატეგორია:მობილური ტელეფონები კატეგორია:სმარტფონები
კისისხევის საცხოვრებელი სახლი
კისისხევის საცხოვრებელი სახლი — არქიტექტურული ძეგლი, დგას სოფელ კისისხევის ჩრდილო-აღმოსავლეთით განაპირას, თბილისი-თელავის გზატკეცილის მარცხენა მხარეს, გზის პირას. თარიღდება XIX საუკუნის II ნახევრით. ეკუთვნის ქობულაშვილებს.
შენობა ორსართულიანია. მისი გეგმა აღმოსავლეთიდან დასავლეთის მიმართულებით ოდნავ წაგრძელებულ სწორკუთხედშა მოქცეული. წარმოადგენს ქალაქური ტიპის საცხოვრებელს. დროთა განმავლობაში, სახლი სხვადასხვა დანიშნულებისათვის გამოიყენებოდა, ამიტომ თავდაპირველი სახე შეცვლილი აქვს. შენობა შედგება ქრონოლოგიურად ძირითადი, თავდაპირველი ნაწილი, შეიცავს მთლიანად ქვემოთ სართულს და II სართულის დაახლოებით 1/3-ს, სართულის დანარჩენი ნაწილი ნშენებლობის მომდევნო ეტაპისაა. იგი თავდაპირველი ნაწილისაგან, როგორც დაგეგმარების ხასიათით, ისე კარ-სარკმლების მორთულობითაც განხვავდება ამასთან, ამ ნაწილებს ერთმანეთისგან განსხვავებული სიმაღლეც აქვს და დამოუკიდებელი სახურავით არიან გადახურული. სახლს ორი შესასვლელი აქვს. მთავარი შესასვლელი აღოსავლეთიდანაა. გვერდის ფასადის შუაში. შესასვლელის წინ მოაჯირით შემოზღუდული და ორფერდა სახურავით გადახურული ბაქანია. ბაქანის სწორკუთხაა, შვერილ ნაწილზე, მთავარი ფასადის მხრიდან, მიდგმულია წრის მეოთხედის ფორმის, ექვსსაფეხურიანი ქვის კიბე. ბაქნის ქვემოთ სარდაფში ჩასასვლელი კიბეა. მეორე შესასვლელი სართულს აივნიდანაც ჰქონია. ამაჟამად აივნის ეს ნაწილი სახეშეცვლილია და არც თავდაპირველი კიბის კვალი ჩანს ერთ, რამდენადმე მცირე კარი, მეორე, გვერდის გასაღის მხრიდანაცაა და როგორც ჩანს, დამხმარე დანიშნულება ჰქონდა.
შენობის პირველ სართულზე თითქმის თანაბარი ფართობის ექვსი სახოვრებელი ოთახი. ფართო კიბის უჯრედი, მცირე ზომის სადგომი და გადახურული, სისსვეტებიანი აივანია. აივანი გზის მხარესაა მთავარი ფასადის სიგრძის 2/3 ის გაყოლებით. II სართულზე, ფართობის მნიშვნელოვან მონაკვეთზე, ოთახთა ანლაგება 1 სართულის ანალოგიურია. სართულის დანარჩენი ნაწილი მოგვიანებით არის გაკეთებული. შეცვლილია თავდაპირველი გეგმარებიც.
სარდაფში სამი, მოზრდილი ოთახია. რეებიც ერთმანეთს შესასვლელებით უკავშირდება. მათგან სახლის ზურგის მხარეს მდებარე ოთხი ერთიანი კამარითაა გადახურული, დანარჩენ ორს კი ხის კოჭოვანი, ბრტყელი ჭერი აქვს. შენობის სართულშუა გადახურვები ხის მძლავრ კოჭებზეა გამართული. გათმობისთვის გამოყენებულია კედლის ღუმელები.
ფასადები მარტივადაა გაფორმებული მეტ-ნაკლებად გამოირჩევა გზის მხარეს მოქცეული ჩრდილოეთის ფასადი. რის უმეტესს ფართობს ერთი მეორეს ზემოთ მდევარე, I და II სართულების ხისსვეტებიანი, გადახურული აივნები მოიცავს. აივნებს ჭვირული ელემენტებით დამუშავებული მოაჯირეები აქვს. ფასადის დანარჩენი ნაწილი მშენებლობის მომდევნო ეტაპს მიეკუთვნება ამ ნაწილს, კიდეებზე, განიერი პილასტრებიაუყვება და ლავგარდნითაა დასრულებული. პილასტრებს სწორხაზოვანი პროფილი აქვს. იგი კედლის წყობიდან მოკლე გვერდებით გამოშვერილი აგურებისგან შედგენილი ორი, ვიწრო ზოლითა და მათ შორის მოქცეული სიბრტისგან შედგება. მსგავსი პილასტრი კედლის ღერძზეა, I სართულის მთელ სიმაღლეზეცაა გამოყოფილი. ფასადის სიბრტყიდან, II სართლის დონეზე, წინწამოწეული იყო ღია, დაკიდული აივანი, ამჟამად მისგან მხოლოდ ხის საყრდენი ძელების კვალიღაა შემოღჩენილი. ფასადზე კარ-სარკმლების მნიშვნელოვანი ნაწილი ნალესობაში გამოყვანილი, რთლი პროფილის ჩარჩოშია ჩასმული. შენობის დანარჩენი ფასადები მხოლოდ სარკმლების ღიობებითაა დანაწევრებული.
შენობა დგას ცოკოლზე რომელიც თითქმის სართულის ნახევრის სიმღლისაა. იქვე, სახლთან ახლოს, რამდენიმე მცირე ზომის, ერთსართულიანი ნაგებობაა. სავარაუდოდ, ისინი სახლთან იყვნენ დაკავშირებული და ძირითადად, სამეურნეო დანიშნულება ჰქონდათ.
უკანამხარის ამაღლების ეკლესია
უკანამხარის ამაღლების ეკლესია — არქიტექტურული ძეგლი, საკულტო ნაგებობა ახალგორის მუნიციპალიტეტის სოფელ უკანამხარში. აგებულია გვიან შუა საუკუნეებში.
დარბაზული ეკლესია მდებარეობს შიუკაანთუბანში, რომელიც სხვადასხვა ზომის ფლეთილი ქვითაა ნაგები. გეგმით სწორკუთხა მოხაზულობისაა, აღმოსავლეთით აქვს სწორკუთხა საკურთხეველი, რომლის ცენტრში გაჭრილია არქიტრავული სარკმელი. სარკმლის ძირში ტრაპეზის ქვა დგას. ჩრდილო-აღმოსავლეთით კუთხეში მოწყობილია ერთი წყვილი ნიშა. ეკლესიის კამარა ცილინდრულია. სამხრეთ კედელში სწორკუთხა ნიშაა. არქიტრავული შესასვლელი ჩრდილოეთ კედელშია მოთავსებული. კარი ნაოთხალია. ეკლესიის გარშემო გალავნის ფრაგმენტებია.
ლიტერატურა
კატეგორია:ახალგორის მუნიციპალიტეტის ტაძრები
სცინკისებრნი
სცინკისებრნი (Scincidae) — ხვლიკების ოჯახი. მათი სხეულის სიგრძე 65 სმ აღწევს. ქერცლების ქვეშ განლაგებულია ძვლოვანი ფირფიტები. ოჯახში დაახლოებით 60 გვარი და 700 სახეობაა. გავრცელებულია უმთავრესად აღმოსავლეთ ნახევასფეროს ტროპიკულ ზონაში. აღმოსავლეთ საქართველოში (ქვემო ქართლსა და ივრის ზეგანზე) იშვიათად გვხვდება გრძელფეხა სცინკი (ლათ. Eumeces schneideri), რომლის სიგრძე 40 სმ აღწევს. ბინადრობს ქსეროფიტულ ადგილებში, იკვებება ძირითადად უხერხემლოებით. მრავლდება კვერცხის დებით. შეტანილია საქართველოს „წითელ წიგნში“.
ლიტერატურა
კატეგორია:სცინკისებრნი
გაიანე ხაჩატურიანი
გაიანე ხაჩატურიანი (დ. 1942 — გ. 2009) — ქართველი მხატვარი.
ბიოგრაფია
გაიანე 1942 წლის 9 მაისს თბილისში დაიბადა. მამა, ლევონ ხაჩატურიანი, ელექტროინჟინერი იყო, ხოლო დედა ჰასმიკ კალანტაროვი, ჰახნაზარიანთა სახელოვანი გვარის წარმომადგენელი. მისი წინაპრები უძველესი სომხები - ზოკები იყვნენ. გაიანეს ძმა კი პროფესიით ინჟინერი, სიცოცხლის ბოლომდე მოსკოვში ცხოვრობდა.
გაიანე სკოლაში სწავლის პარალელურად ფერწერის გაკვეთილებს ესწრებოდა იაკობ ნიკოლაძის სამხატვრო სასწავლებელთან არსებულ მოსე თოიძის სკოლაში (პედაგოგი გუგული ქურდიანი). აღნიშნული სკოლის დამთავრების შემდეგ თბილისის სამხატვრო აკადემიაში ორწლიანი მოსამზადებელი კურსი გაიარა, თუმცა ალექსანდრე ბაჟბეუქ-მელიქოვის რჩევით, აკადემიაში შესვლა გადაიფიქრა, რათა არ დაეკარგა თავისი ორიგინალური და საკუთარი ხედვა.
აღსანიშნავია, რომ ხატვა გაიანემ ადრეული ასაკიდან დაიწყო. ერთ-ერთ ინტერვიუში მხატვარი იხსენებს, როგორი აღფრთოვანება გამოუწვევია უფროსებში მის მიერ სამი წლის ასაკში დახატულ თოჯინას, რომელიც ძალიან ჰგავდა დიდ ბებია. მას შემდეგ სულ ხატავდა, თუმცა მხატვრობით სერიოზულად 12 წლიდან დაინტერესდა, როდესაც გართულებული ბრმა ნაწლავის ოპერაციის შემდეგ მუდმივად სახლში გამოკეტილი, ბავშვურ თამაშებს ჩამოშორდა და საკუთარ სამყაროში ჩაღრმავება იწყო.
გაიანე ხაჩატურიანზე აღტაცებულები წერდნენ ვლადიმერ სპივაკოვი და მარტიროს სარიანი, მისი შემოქმედებით მოხიბლული იყო ანდრეი ტარკოვსკი, რომელიც მხატვარს საკუთარ მეგობრადაც კი მიიჩნევდა და ხშირად სტუმრობდა მას ოჯახში. გაიანეს მეგობრები იყვნენ ასევე გია ყანჩელი, ირინა უვაროვა, იური დანიელი, ბელა ახმადულინა.
გაიანე წლების მანძილზე ნამუშევრებს ელენე ახვლედიანს უჩვენებდა და მისგან რჩევებს იღებდა. სწორედ ამ უკანასკნელმა შეახვედრა პირველად მხატვარს სწორედ გამორჩეული სერგო ფარაჯანოვი. სწორედ ეს განსაკუთრებული ნაცნობობა დიდ, მრავალწლიან მეგობრობაში გადაიზარდა. რეჟისორი ძალიან აფასებდა გაიანეს ნიჭს და ხელს უწყობდა მისი შემოქმედების პოპულარიზაციას.
გაიანე ხაჩატურიანი ადრეული ასაკიდან წერდა ლექსებს ასევე რუსულ ენაზე. მისი ჩანაწერები რიტმული პროზის საუკეთესო ნიმუშია, რომელიც გაიანეს შემოქმედების გააზრების ერთგვარი გასაღებიცაა.
1971 წელს უნდა შემდგარიყო გაიანეს პერსონალური გამოფენა ერევანში, ტელევიზიის ოფისში, მაგრამ გამზადებული ექსპოზიცია, სადაც 40 სურათი იყო წარმოდგენილი, აკრძალეს. მოგვიანებით გამოფენა მაინც შედგა ფიზიკის ინსტიტუტში. სიცოცხლის მანძილზე არაერთ ჯგუფურ გამოფენაში აქვს მონაწილეობა მიღებული, ჰქონია პერსონალური გამოფენები თბილისში, ერევანსა და მოსკოვში.
გაიანე ხაჩატურიანი 2009 წლის 1 მაისს მძიმე და ხანგრძლივი ავადმყოფობის შემდეგ გარდაიცვალა. მხატვრის ნამუშევრები დაცულია მის ოჯახში, ერევნის თანამედროვე ხელოვნების მუზეუმში, საქართველოსა და საზღვარგარეთის ქვეყნების კერძო კოლექციებშიც კი.
რესურსები ინტერნეტში
კატეგორია: ქართველი მხატვრები კატეგორია:დაბადებული 1942 კატეგორია:გარდაცვლილი 2009
შალვა ქიქოძე
შალვა გერასიმეს ძე ქიქოძე (დ. 27 მაისი, 1894, ბახვი — გ. 7 ნოემბერი, 1921, ფრაიბურგი) — ქართველი ფერმწერი, გრაფიკოსი, კარიკატურისტი, თეატრის მხატვარი, ქართული მოდერნიზმის ერთ-ერთი თვალსაჩინო წარმომადგენელი. ვერ ხმარობდა მარჯვენა ხელს და ხატავდა მარცხენა ხელით.
ბიოგრაფია
შალვა ქიქოძის მამა — გერასიმე ქიქოძე — კოლეგიის რეგისტრატორი იყო. შალვა ქიქოძემ საშუალო განათლება მიიღო თბილისის სათავადაზნაურო გიმნაზიაში 1902-1912 წლებში. ამ პერიოდში მან რუსულიდან ქართულად თარგმნა და დაასურათა არტურ კონან დოილის შერლოკ ჰოლმსის თავგადასავალი, შექმნა ილუსტრაციები „ამირანის“ თქმულებისთვის, ხატავდა რეაქციონერი პედაგოგების კარიკატურებს. 1914 წელს ქართველთა შორის წერა-კითხვის გამავრცელებელი საზოგადოების სტიპენდიით შევიდა მოსკოვის უნივერსიტეტში, იურიდიულ ფაკულტეტზე. პარალელურად ცდილობდა ჩაბარებას მოსკოვის ფერწერის, ქანდაკებისა და ხუროთმოძღვრების სასწავლებელში, სადაც საბოლლოოდ 1916 წელს ჩააბარა. 1916-1918 წლებში „შალიკოს“ ფსევდონიმით მოსკოვის სათეატრო ჟურნალში «Рампа и жизнь» აქვეყნებდა მეგობრულ შარჟებს და კარიკატურებს. მოსკოვის თეატრ-კაბარეში «Летучая мышь» მოხატა ფარდა. ფარდა ამჟამად დაცულია მოსკოვის ა. ბახშურინის სახელობის სახელმწიფო თეატრის მუზეუმში. 1916 წელს საქართველოში არდადეგების დროს მონაწილეობა დიმიტრი შევარდნაძის მიერ ჩამოყალიბებულ „ქართველ ხელოვანთა საზოგადოების“ საქმიანობაში. მონაწილეობდა ამავე საზოგადოების მიერ მოწყობილ ექსპედიციაში ნაბახტევის მხატვრობის გადმოსაღებად, შეასრულა ფრესკების პირები. ცხენით იმოგზაურა აღმოსავლეთ საქართველოს მთიანეთში, კახეთსა და აჭარაში და მოგზაურობა აღწერა დღიურებში.
1918 წელს დაბრუნდა საქართველოში. აქტიურად ჩაერთო საზოგადოებრივ ცხოვრებაში. იმავე წლის ბოლოს აირჩიეს „ქართველ ხელოვანთა საზოგადოების“ მდივნად. მჭიდროდ თანამშრომლობდა ჟურნალებთან „ლახტი“, „ეშმაკის მათრახი“, „ახირებული“, „თეატრი და ცხოვრება“, „თეატრი და მუსიკა“. ქმნიდა იმ პერიოდის პოლიტიკოსების, პოლიტიკური, საზოგადოებრივი და კულტურული მოვლენების კარიკატურებს. 1918 წლიდან მუშაობდა ჯაბადარის დრამატული სტუდიის სპექტაკლების გაფორმებაზე. 1919 წელს შექმნა დეკორაციები ჯ. ჯაკოსის პიესისთვის „ვითა ფოთლების“, ბრიეს მუსიკალური დრამისთვის „სარწმუნოება“ და სხვა. 1919 წელს მონაწილეობდა სამხედრო ტაძარში მოწყობილ მასშტაბურ გამოფენაში. პრესამ ერთხმად აღნიშნა მისი ნიჭი და ქართველმა საზოგადოებამაც ახალგაზრდა მხატვარზე დიდი იმედები დაამყარა.
1920 წლის 13 იანვარს „ქართველ ხელოვანთა საზოგადოების“ სტიპენდიით სწავლის გასაგრძელებლად გაემგზავრა პარიზში. პარიზში მისი ნამუშევრები იფინებოდა არაერთ გალერეაში, მათ შორის „ლა ლიკორნსა“ და „დამოუკიდებელთა სალონში“. 1921 წელს პარიზში ლადო გუდიაშვილისა და დავით კაკაბაძის ნამუშევრებთან ერთად მოეწყო ქიქოძის სურათების გამოფენაც. მისმა სურათებმა კარგი შთაბეჭდილება მოახდინა, რაც პარიზის პრესაშიც იყო აღნიშნული. 1921 წლის ივნისში ფილტვების დაავადების გამო იგი პარიზიდან გერმანიაში გაემგზავრა საკურორტო წამლობისათვის. შალვა ქიქოძე გარდაიცვალა 1921 წლის 7 ნოემბერს 27 წლის ასაკში. იგი დაკრძალულია ქალაქ ფრაიბურგში. დავით კაკაბაძემ და გერასიმე ქიქოძემ მხატვრის ნამუშევრები საქართველოში ჩაიტანეს. 1928 წელს „ქართველ მხატვართა საზოგადოებამ“ მოაწყო ქიქოძის პერსონალური გამოფენა და გამოსცა მის ნამუშევართა კატალოგი. მისი ნამუშევრები დაცულია ხელოვნების სახელმწიფო მუზეუმში თბილისში, ასევე მოსკოვის ა. ბახშურინის სახელობის სახელმწიფო თეატრის მუზეუმში და კერძო კოლექციებში.
შემოქმედება
ქიქოძის ნამუშევრებია: „ხევსურეთი“ (1920), „გურული ქალი დოქით ხელში“ (1921), „აჭარელი ჩადრიანი ქალები“ (1921); აგრეთვე პარიზის ცხოვრების სცენები; „ლუქსემბურგის ბაღი“ (1920), „რესტორანში“ (1921). ზოგიერთ ნაწარმოებში ქიქოძე მიმართავდა სიმბოლურ-ალეგორიულ სახეებს: „დაკარგული მეგობრის გახსენება“ (1920), საქართველოს ხელოვნების მუზეუმი, თბილისი).
რესურსები ინტერნეტში
კატეგორია:ქართველი გრაფიკოსები კატეგორია:დაბადებული 27 მაისი კატეგორია:დაბადებული 1894 კატეგორია:გარდაცვლილი 7 ნოემბერი კატეგორია:გარდაცვლილი 1921 კატეგორია:ბახვში დაბადებულები კატეგორია:ქართველები გერმანიაში კატეგორია:ქართველები საფრანგეთში კატეგორია:ქართველი კარიკატურისტები კატეგორია:ქართველთა შორის წერა-კითხვის გამავრცელებელი საზოგადოების წევრები კატეგორია:ფილტვების დაავადებებით გარდაცვლილები კატეგორია:მოდერნისტი მხატვრები
ალკუბიერეს ძრავა
thumbnail|350px|ალკუბიერეს ძრავის ორგანზომილებიანი ვიზუალიზაცია რომელიც გვიჩვენებს ურთიერთსაწინააღმდეგო გაფართოებად და შეკუმშვად რეგიონს რომელიც წაანაცვლებს ცენტრალურ რეგიონს. ალკუბიერეს ძრავა ან ალკუბიერეს მეტრიკა (შეეხება მეტრიკულ ტენზორს) — თეორიული იდეა, რომელიც დაფუძნებულია აინშტაინის ველის განტოლებებზე და რომელიც შემოთავაზებულია მექსიკელი ფიზიკოს-თეორეტიკოსის მიგელ ალკუბიერეს მიერ. ამ მოსაზრების თანახმად, ნეგატიური მასის არსებობის შემთხვევაში, შესაძლებელი იქნებოდა სინათლეზე სწრაფად მოძრაობა. იმის მაგივრად რომ კოსმოსურმა ხომალდმა განავითაროს სინათლეზე მეტი სისწრაფე ათვლის ადგილობრივ სისტემაში, ხომალდი დაფარავს მანძილს მის წინ სივრცის შეკუმშვით, ხოლო მის უკან სივრცის გაფართოებით, რაც გამოიწვევს სინათლეზე სწრაფ მოძრაობას.
საერთოდ, ნორმალური დრო-სივრცის პირობებში ობიექტებს არ შეუძლიათ სინათლის სისწრაფემდე აჩქარება, ამის მაგივრად ობიექტის გარშემო არსებული სივრცე ისე გადაადგილდება რომ ეს ობიექტი დანიშნულების ადგილას ჩავა უფრო მალე ვიდრე სინათლე ნორმალური სივრცის შემთხვევაში. ალკუბიერეს მიერ შემოთავაზებული მეტრიკა მათემატიკურად ეთანხმება აინშტაინის ველის განტოლებებს, მაგრამ ეს მაინცდამაინც არ ნიშნავს რომ ეს მეტრიკა ფიზიკურად შესაძლებელია ან ასეთი ძრავა სინამდვილეში შეიძლება აგებულ იქნეს. შემოთავაზებული მექანიზმი ითვალისწინებს ენერგიის უარყოფით სიმკვრივეს და შესაბამისად ითხოვს ეგზოტიკურ მატერიას. თუმცა არ არსებობს არავითარი მტკიცებულება რომ ასეთი მატერია არსებობს, მაგრამ ზოგიერთი თეორიული მოდელი (რომლებიც განსხვავდებიან სტანდარტული მოდელისგან) მოითხოვს ასეთი მატერიის არსებობას.
ისტორია
1994 წელს მიგელ ალკუბიერემ შემოგვთავაზა მეთოდი რომელიც შეეხებოდა სივრცის გეომეტრიის შეცვლას ტალღის შექმნის გზით და რომელიც კოსმოსური ხომალდის წინ სივრცეს შეკუმშავდა, ხოლო უკან კი გააიშვიათებდა. ეს ხომალდი შემდგომ აამოძრავებდა ამ ტალღას ბრტყელი სივრცის შიგნით რომელსაც გამრუდებული ბუშტი ეწოდება და არ იმოძრავებდა ამ ბუშტის შიგნით, ამის ნაცვლად რეგიონი თვითონ გადაადგილდება.
ალკუბიერეს მეტრიკა
ალკუბიერეს მეტრიკა განსაზღვრავს გამრუდებული ძრავის დრო-სივრცეს. ეს არის ლორენცისეული მრავალფეროვნება რომელიც თუ ფარდობითობის ზოგადი თეორიით იქნება ინტერპრეტირებული საშუალებას მისცემს გამრუდებულ ბუშტს გამოჩნდეს ადრე ბტყელ დრო-სივრცეში და იმოძრაოს სინათლეზე სწრაფად. ბუშტის შიგნით მყოფი ადამიანი არ იგრძნობენ არავითარ ინერციალურ ეფექტებს. პროპულსიის ეს მეთოდი გამრუდებული ბუშტის მიმართ სინათლეზე სწრაფ მოძრაობას არ გულისხმობს. ეს ნიშნავს რომ ამ ბუშტის შიგნით სინათლის სხივი უფრო სწრაფად იმოძრავებს ვიდრე ხომალდი. რადგან ობიექტები ბუშტის შიგნით არ მოძრაობენ (ლოკალურად) სინათლეზე სწრაფად. ალკუბიერეს მეტრიკის მათემატიკური ფორმულირება არ ეწინააღმდეგება ფარდობითობის თეორიის მტკიცებულებებს, კერძოდ კი იმას რომ არცერთ ობიექტს რომელსაც აქვს მასა არ შეუძლია სინათლის სისწრაფის ან მეტის განვითარება. რაც შეეხება რელატივისტურ ეფექტებს, კერძოდ დროის შეყოვნებას, მას არ ექნება არავითარი შეხება ამ სახის მოძრაობასთან რადგან ეს ეფექტი ვლინდება მხოლოდ სინათლესთან მიახლოებული სიჩქარის შემთხვევაში.
ალკუბიერეს ძრავა რჩება მხოლოდ კონცეფციად რომელსაც როგორც ჩანს გადაუჭრელი პრობლემები ეღობება წინ: იმ რაოდენობის ენერგია რაც საჭიროა ამ მიზნისათვის მეტად ძნელი მოსაპოვებელი იქნება, არ არის ცნობილი არც გამრუდებული ბუშტის შექმნის და არც მისი დატოვების მეთოდი როცა კოსმოსური ხომალდი მიაღწევს დანიშნულების ადგილს.
ალკუბიერეს ძრავის მათემატიკა
ფარდობითობის ზოგადი თეორიის ADM ფორმალიზმის გამოყენებით სივრცე-დრო აღიწერება ჰიპერზედაპირების სივრცის მსგავსი შრეების საშუალებით დროის t მუდმივი კოორდინატით. იმ მეტრიკის ზოგადი ფორმა რომელიც აღიწერება ამ ფორმალიზმის ფარგლებში არის: სადაც: კერძო ფორმა რომელიც ალკუბიერემ შეისწავლა განისაზღვრება:
სადაც:
სან-მიგელ-დი-ტაიპუ
სან-მიგელ-დი-ტაიპუ (São Miguel de Taipu) — მუნიციპალიტეტი ბრაზილიაში, პარაიბის შტატში; მდებარეობს ზღვის დონიდან 45 მეტრზე. მიეკუთვნება ბორბორემის მეზორეგიონს. შედის ეკონომიკურ-სტატისტიკურ მიკრორეგიონ საპეს შემადგენლობაში.
ალკუბიერეს ძრავა
ალკუბიერეს ძრავის მათემატიკა
შესაბამისად, რაკი ენერგიის სიმკვრივე არის უარყოფითი, ამიტომ საჭიროა ეგზოტიკური მატერია სინათლეზე სწრაფად სამოძრაოდ. ასეთი სახის მატერიის არსებობა თეორიულად არ არის გამორიცხული. თუმცა, სინათლეზე სწრაფად მოძრაობისათვის საჭირო ეგზოტიკური მატერიის რაოდენობის შექმნა და შენახვა (და ასევე ჭიახვრელის ყელის ღიად შენარჩუნება) მიჩნეულია არაპრაქტიკულ საქმედ. ლოუ ასაბუთებს რომ ფარდობითობის ზოგადი თეორიის ფარგლებში შეუძლებელია გამრუდებული ძრავის აგება ეგზოტიკური მატერიის გარეშე.
სან-მიგელ-დი-ტაიპუ
2010 წლის მონაცემებით, მოსახლეობა 6 696 ადამიანს შეადგენდა, მოსახლეობის სიმჭიდროვე 72.37 კმ²-ზე. ფართობი 92 526 კმ²-ია.
რესურსები ინტერნეტში
კატეგორია:პარაიბის შტატის მუნიციპალიტეტები
ალკუბიერეს ძრავა
ფიზიკა
იმათთვის ვისთვისაც ნაცნობია ფარდობითობის თეორიის ისეთი ეფექტები როგორიცაა ლორენცისეული შემოკლებები და დროის დაყოვნება ალკუბიერეს მეტრიკა წარმოადგენს ძალიან თავისებურ მოვლენას. კერძოდ, ალკუბიერემ აჩვენა რომ თვით მაშინაც კი როდესაც კოსმოსური ხომალდი აჩქარდება ის მიჰყვება გეოდეზიურ ხაზებს. სხვა სიტყვებით რომ ვთქვათ, როდესაც ხომალდი მოძრაობს გამრუდებული ბუშტით ის ყოველთვის თავისუფალ ვარდნაშია და ხომალდის ეკიპაჟი არ განიცდის არავითარ გადატვირთვებს. სამაგიეროდ უძლიერესი მოქცევითი ძალები იქნება ბრტყელი სივრცის კიდეებზე სივრცის უდიდესი გამრუდების შედეგად, მაგრამ ეს ძალები არსებითად უმნიშვნელო იქნებიან იმ ადგილას რომელსაც თვითონ ხომალდი დაიკავებს.
გამრუდებული ძრავის მეტრიკას და მის უმარტივეს ვარიანტს აქვს ADM ფორმა რომელიც ხშირად გამოიყენება ფარდობითობის ზოგადი თეორიის საწყისი ფორმულირების განსახილველად. ამას შეუძლია ახსნას გავრცელებული გაუგებრობა რომ ეს დრო-სივრცე არის ფარდობითობის ზოგადი თეორიის ველის განტოლებების გადაწყვეტა. მეტრიკა ADM ფორმაში ადაპტირებულია ინერციული დამკვირვებლების გარკვეული კატეგორიისათვის, მაგრამ ეს დამკვირვებლები ფიზიკურად არ არიან განსხვავებულნი სხვა ასეთი კატეგორიის დამკვირვებლებისგან. ეს ალკუბიერემ განმარტა მისი „გამრუდებული ბუშტის“ წინ სივრცის შეკუმშვით და უკან გაიშვიათებით. მაგრამ ეს განმარტება შეიძლება მცდარი იყოს რადგან შეკუმშვა და გაიშვიათება სინამდვილეში ეხება ADM კატეგორიის ახლომყოფი წევრების შეფარდებით მოძრაობას.
ფარდობითობის ზოგად თეორიაში ხშირად ადამიანი თავდაპირველად განსაზღვრავს მატერიის და ენერგიის დამაჯერებელ განაწილებას და შემდეგ პოულობს დრო-სივრცის შესაფერის გეომეტრიას. თუმცა ასევე შესაძლებელია აინშტაინის ველის განტოლებების გამოყენებაც რომლის შემთხვევაში ჯერ ზუსტდება მეტრიკა და შემდეგ პოულობენ ენერგია-იმპულსის ტენზორს, სწორედ ასე მოიქცა ალკუბიერე მისი მეტრიკის აგების დროს. ეს პრაქტიკა ნიშნავს იმას რომ ამ ამოცანის გადაწყვეტას შეუძლია დაარღვიოს სხვადასხვა ენერგეტიკული პირობები და მოითხოვოს ეგზოტიკური მატერიის არსებობა. ამ სახის მატერიის საჭიროებას მივყავართ იმ საკითხამდე შესაძლებელია თუ არა იმ მეთოდის გამოძებნა რომელიც შეგვაძლებინებს ამ მატერიის განაწილებას იმ საწყის დრო-სივრცეში რომელსაც თავდაპირველად არ აქვს გამრუდებული ბუშტი და რომელიც მოგვიანებით შეიქმნება. თუმცა არის სხვა პრობლემაც, კერძოდ სერგეი კრასნიკოვის, მიხედვით შეუძლებელი იქნება გამრუდებული ბუშტის შექმნა იმ შესაძლებლობის გარეშე რომ ვაიძულოთ ეგზოტიკური მატერია ლოკალურად იმოძრაოს სინათლეზე სწრაფად რომელსაც თავის მხრივ დასჭირდება ტაქიონების არსებობა. შემოთავაზებულ იქნა გარკვეული მეთოდები თუ როგორ ავარდოთ თავი ტაქიონების მოძრაობის საჭიროებას მაგრამ ისინი სავარაუდოდ წარმოშობენ შიშველ სინგულარობას ბუშტის წინ.
სიძნელეები
ამ სახის მეტრიკასთან დაკავშირებული პრობლემები გამომდინარეობს იმ ფაქტიდან ყველა ის თეორია რომელიც ეხება გამრუდებული ძრავის სივრცეს არღვევს სხვადასხვა ენერგეტიკულ პირობებს. თუმცა არსებობს ზოგიერთი ექსპერიმენტალურად დადასტურებული კვანტური ფენომენი, მაგალითად კაზიმირის ეფექტი რომელსაც როდესაც იგი აღიწერება კვანტური ველის თეორიის ფარგლებში მივყავართ სტრეს-ენერგიის ტენზორებამდე რომელთაც ასევე შეუძლიათ ენერგეტიკული მდგომარეობების დარღვევა რაც მაგალითად უარყოფით მასა-ენერგიაში გამოიხატება. გამომდინარე აქედან, ალკუბიერეს ძრავა შეიძლება აგებულ იქნეს ასეთი სახის კვანტური ეფექტებიდან გამომდინარე.
ენერგია-მასის მოთხოვნები
გარკვეული სახის კვანტური უტოლობების თანახმად რომლებიც შემოთავაზებულ იქნა ლ.ჰ. ფორდის და ა.ტ. რომანის მიერ უაღრესად დიდი რაოდენობის ენერგიაა საჭირო გამრუდებული ძრავებისათვის. მაგალითად, იმისათვის რომ შედარებით პატარა ზომის კოსმოსური ხომალდი ვამოძრაოთ ჩვენი გალაქტიკის მასშტაბებით საჭირო იქნება 1064 კგ მასის ექვივალენტური ენერგია, ეს კი მთელი რიგით მეტია ვიდრე მთელი სამყაროს მასა. თუმცა შეიძლება ამის საწინააღმდეგო კონტრარგუმენტებიც იქნეს შემოთავაზებული.
2012 წელს, ფიზიკოსმა ჰაროლდ უაიტმა და მისმა თანამშრომლებმა გამოაცხადეს რომ ეგზოტიკური მატერიის გეომეტრიის შეცვლით შესაძლებელია მასა-ენერგიის რაოდენობის შემცირება იუპირეტის მასიდან „ვოიაჯერ-1“ (700 კგ) ხომალდის მასამდე მაკროსკოპული ზომის კოსმოსური ხომალდისათვის და განაცხადეს რომ მათი მიზანია მცირე ზომის ცდას ჩატარება გამრუდებული ველების შესაქმნელად. უაიტმა შემოგვთავაზა გამრუდებული ბუშტის ფორმის შეცვლა სფეროდან ტორუსამდე. ამას გარდა, თუკი გამრუდებული სივრცის ინტენსიურობა შეიძლება დროთა განმავლობაში ირხეოდეს მაშინ საჭირო ენერგიის რაოდენობა კიდევ უფრო შემცირდება. უაიტის თანახმად ეს იდეა შეიძლება გამოცდილ იქნეს მაიკელსონ-მორლის მოდიფიცირებული ინტერფერომეტრის გამოყენებით. ინტერფერომეტრის ერთ-ერთი ფეხი გამოჩნდეს ოდნავ განსხვავებული სიგრძისად როდესაც სატესტო მოწყობილობა იქნება აღგზნებული.